ระบบ “Streaming” ล่ม! “เซ็ทเทรด” เร่งแก้ไขปัญหาด่วน
ระบบ "Streaming" ล่ม! “เซ็ทเทรด” เร่งแก้ไขปัญหาด่วน หลายโบรกฯแจ้งลูกค้าเทรดผ่านโทรศัพท์
ระบบ "Streaming" ล่ม! “เซ็ทเทรด” เร่งแก้ไขปัญหาด่วน หลายโบรกฯแจ้งลูกค้าเทรดผ่านโทรศัพท์
23 ธ.ค. 2562

ผู้สื่อข่าวรายงานว่า ระบบซื้อขายหลักทรัพย์ผ่านระบบออนไลน์ของบริษัทหลักทรัพย์หลายแห่งที่เชื่อมต่อผ่านระบบอินเทอร์เน็ตของบริษัท เซ็ทเทรด ดอท คอม จำกัด (Settrade Streaming) อาทิ บริษัทหลักทรัพย์โนมูระ พัฒนสิน , บริษัทหลักทรัพย์บัวหลวง ,บริษัทหลักทรัพย์ฟินันเซีย ไซรัส , บริษัทหลักทรัพย์เคจีไอ (ประเทศไทย) และบริษัทหลักทรัพย์เอสบีไอ ไทย ออนไลน์ ไม่สามารถให้บริการซื้อขายหลักทรัพย์ได้ตั้งแต่เปิดการซื้อขายเช้าวันนี้ (23 ธ.ค.62)
โดยบริษัทหลักทรัพย์หลายแห่งเปิดเผยว่า เกิดจากการระบบของ บริษัท เซ็ทเทรด ดอท คอม จำกัด มีการข้อขัดข้องทำให้ผู้ใช้งานไม่สามารถ Log in เข้าสู่ระบบ Streaming และไม่สามารถซื้อขายได้ โดยขณะนี้บริษัทหลักทรัพย์ได้ประสานกับ เซ็ทเทรด เพื่อดำเนินการแก้ไขระบบ
อย่างไรก็ตาม บริษัทหลักทรัพย์บางแห่งประกาศว่า ผู้ลงทุนยังสามารถส่งคำสั่งซื้อขายหลักทรัพย์และอนุพันธ์ผ่านเจ้าหน้าที่การตลาดของสมาชิกได้ตามปกติ ขณะที่มีรายงานว่า ลูกค้าที่ทำการซื้อขายผ่านโปรแกรมเทรดของ Aspen ยังสามารถเข้าใช้งานและซื้อขายหลักทรัพย์ได้ตามปกติ


